Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: személyi és technikai feltételeirõl szóló 58/1999. (XII. 30.) BM rendelet 1. számú mellékletének 4. pontjában elõírt biztonsági
Paragraph Index: 586

személyi és technikai feltételeirõl szóló 58/1999. (XII. 30.) BM rendelet 1. számú mellékletének 4. pontjában elõírt biztonsági elõírások betartatására fokozottan ügyelni kell. A hozzáférésre jogosult a hozzáférési kártyát más személynek nem engedheti át, az azonosítókat (jelszó, PIN-kód, felhasználói azonosító) más személynek nem hozhatja tudomására. A rendeletben elõírtakon kívül is meg kell tenni minden olyan intézkedést, amely biztosítja, hogy jogosulatlan személyek a nyilvántartáshoz ne férhessenek hozzá, a lekérdezéseket pedig az ügyintézõnek dokumentálnia kell. Így utólag pontosan megállapítható a korábban foganatosított lekérdezések célja és jogalapja. (888/A/2004) Panaszbeadványok kapcsán derült fény arra, hogy egyes esetekben a bûnügyi nyilvántartásból történõ adatszolgáltatást érintõen a Központi Hivatal nem tud eleget tenni tájékoztatási kötelezettségének az Avtv. alapján elõírt 30 napos ügyintézési határidõn belül. Ennek oka az, hogy az adattovábbításokról való tájékoztatás megadása elõtt az adatkezelõnek számos alkalommal más, az adatigénylésekben érintett szervet (nyomozó hatóságok, nemzetbiztonsági szolgálatok) is meg kell keresnie. Ha a megkeresett hatóságok késéssel válaszolnak, a Központi Hivatal sem tudja tartani a határidõt. Tekintettel az Avtv. szabályaira, az adatvédelmi biztos arra kérte a Központi Hivatal vezetõjét, hogy ilyen esetekben a megkeresett szervek figyelmét is hívják fel a gyors ügyintézés szükségességére. Az adatszolgáltatások határidõn belüli teljesítése más aspektusból is fontos a bûnügyi nyilvántartás számára. Az adatok pontosságának és idõszerûségének Avtv.-ben megfogalmazott követelménye csak úgy érvényesíthetõ, ha az érintett szervek az elõírt határidõn belül eleget tesznek a központi nyilvántartás számára elõírt adatszolgáltatási kötelezettségüknek. Az adatközlést a büntetõügyben eljáró szerveknek a nyilvántartásba vételt megalapozó határozat jogerõre emelkedésétõl számított három munkanapon belül kell teljesíteniük az erre a célra rendszeresített adatlapokon. A tapasztalatok azonban azt mutatják, hogy az egyes szervek csak jelentõs késéssel küldik meg az adatokat a nyilvántartás részére. Egy esetben a nyomozó hatóság azután kívánta felvenni az érintett ujjnyomatát és fényképét, miután az ellene folytatott bûnvádi eljárást már hónapokkal korábban megszüntette. Az adatfelvételt a hatóság azért szerette volna elvégezni, hogy ezzel a korábban technikailag sikertelen mintavételt pótolja, és az adatokról értesítse a daktiloszkópiai- és fényképnyilvántartást. Az adatkezelés gyanúsított, illetve jogerõsen elítélt érintett vonatkozásában jogszerû, a büntetõeljárás megszüntetése után azonban a kérdéses adatok felvételére és továbbítására nem kerülhet sor. Az adatvédelmi biztos állásfoglalásában arról tájékoztatta a nyomozó hatóság vezetõjét, hogy a büntetõeljárás megszüntetésével a nyilvántartás jogalapja is megszûnik, az adatokat a

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes